《严真》
宋代·宋京

君不得庄遵卖卜成都市，市中仙隐无人值。

百钱度日复何求，犹有沉真见文字。不因问着牛女星，下士安能知姓名。

云中鸡犬拔家去，旧宅寂寞秋芜平。榰机石在年年长，药鼎空留闭黄壤。

前时发掘篆籀新，明水神丹光滉瀁。金雁桥边台观存，神仙遗事渺难论。

安从师先生为我卜，俗骨庶可遗天阍。

作者简介：宋京，字宏父，自号迂翁（《舆地纪胜》卷一五七），双流（今属四川）人。徽宗崇宁五年（一一○六）进士（清光绪《双流县志》下卷《选举》）。曾任户部员外郎，后以太尉府少卿出知邠州（《竹隐畸士集》卷三《送宋宏甫出守邠州》诗自注）。今录诗十九首。